b'\n_START_ARTICLE_\nTurban\n_START_PARAGRAPH_\nTurban ( \xc5\xa1pa. i tal. turbante, od perzijskog dulband, gdje jedul, (krug), i band (zavoj)), pokrivalo je za glavu poznato jo\xc5\xa1 iz starih vremena, koje se sastoji od 5-6 metara dugog i 20 centimetara \xc5\xa1irokog komada muslina, svile ili vune, i koje se omotava i upli\xc4\x87e oko polukru\xc5\xbene ili cilindri\xc4\x8dne kape bez oboda._NEWLINE_Turban je u islamu za\xc5\xa1titni znak vjernika ("uzeti turban" = biti musliman). Zeleni turban smiju nositi samo potomci proroka Muhameda; bijeli turban nose pripadnici pisara i plemstva, dok obi\xc4\x8dan narod nosi \xc5\xa1arene turbane. _NEWLINE_Sultanov turban kao i turbani drugih velikodostojnika bili su ukra\xc5\xa1eni s pti\xc4\x8dijim perjem i dijamantima. U osmanskim ministarstvima turban je zamijenjen 1826. godine s crvenim fesom. U sikhizmu turban je simbol samopo\xc5\xa1tovanja._NEWLINE_Po\xc4\x8detkom 19. stolje\xc4\x87a turban je kratkoro\xc4\x8dno dobio na popularnosti kao dio europske mode, kojeg su nosile \xc5\xbeene kao ukras. U heraldici turban je bio znak kri\xc5\xbeara. Turbani u SAD-u se djelomi\xc4\x8dno povezuju s terorizmom i u tom kontekstu se koristi slang rije\xc4\x8d "Towelhead".'